但係原來設定其實重隱藏咗第四項嘅保密法則，只有少數ocp高層先知道。因為經過洗腦嘅關係，鐵甲威龍嘅記憶庫裏面只有電腦輸入嘅資料，至於所有關於梅菲前身嘅記憶基本上已經冇晒，之但係工程師意料唔到嘅係，威龍居然會發夢，重夢見到梅菲記憶中嘅點滴同埋被殺嘅一刻，加上露薏絲從威龍無意識嘅慣性動作之中認得佢就係梅菲，於是威龍覺得非常困惑。